[αρχοντο]ς μελισσιωνος του διονυσιου μηνος ειλαιου βουλευοντων αριστο[κλεα του φι]λονικου [αντι]φιλου του γοργιλου επι τοισδε απεδοτο αριστονικος αριστονικου [και] [αντιγον]α τω απολλωνι τω πυθιω επ ελευθερια παιδαριον ω ονομα μνης και κορασιον α ονομα [ευφρο]συνα τειμας αργυριου μναν πεντε και ταν τειμαν απεχοντι πασαν. βεβαιωτηρ κατα [τους νο]μους τας πολιος μελισσιων διονυσιου καθως επιστησε τω θεω ταν ωναν [μνης] [και] ευφροσυνα εφ ωτε ελευθερος ειμεν και ανεφαπτος απο παντων τον παντα [βιον. παρ]αμινατω δε μνης και ευφροσυνα αριστονικω και αντιγονα τον τασσομ[ενον] χρο[νον πα]ν ποιεοντες το δυνατον ανενκλητως. ει [δε] μη παραμινοισαν η μη ποιηοισαν τ[ο] [επιτασσ]ομενον εξουσιαν εχετω αριστονικος και αντιγονα επιτιμεοντες αυτοις τροπω ω κα [θελων]τι. ει δε τι γενοιτο ανθρωπινον περι αρισστονικον πρωτον μενουσαν αντιγοναν κατ αυ[σαυτ]αν εσστω α παραμονα ει δ ανδρα λαβοι εσστωσαν μνης και ευφροσυνα ελευθεροι. ει δε τις [εφα]πτοιτο επι καταδουλισμω μνεος και ευφροσυνας βεβαιον παρεχετω τω θ[εω τ]αν ωναν οι τε απ[οδο]μενοι και ο βεβαιωτηρ ωσαυτως δε και ο παρατυχων κυριος εσστω ως ελευθερους οντας αζαμιος ω[ν] [και ανυπ]οδικος πασας δικας και ζαμιας. μαρτυροι οι τε ειερις του απολλωνος διοδωρος δωροθεου [καλλιστρατ]ος αιακιδα και οι αρχοντες αρισστοκλεας φιλονικου αντιφιλος γοργιλου και ει[δ]ιωται ν[--] [-------]ωνος φιλιστιων διοκλεος αθανιων κλεοξενιδα αντιφανης αρισστωνος πολυκρατης φιλοκρατεος.
Phokis — Delphi — undated